**Veikko Armas Haukkavaara** (3. lokakuuta 1921 Tampere – 4. elokuuta 2004 Tampere) oli itseoppinut suomalainen kuvataiteilija, joka tuli tunnetuksi metallinpalasista hitsatuista eläinveistoksista ja pilapiirroksista.

Haukkavaara asui koko ikänsä Tampereella ja toimi siellä ensin vuodesta 1937 monet vuosikymmenet lentokoneasentajana Valmetilla. Kuvataiteilijaksi hän opiskeli muovaamalla metallin jätepaloista lintuja ja piirtämällä poliittisia pilakuvia *Kansan Lehteen* ja *Aamulehteen* (1960–1970) nimimerkillä "Hvaara". Ensimmäinen näyttely Hämeenlinnassa 1970 sai runsaasti tunnustusta, minkä seurauksena Haukkavaara ryhtyi päätoimiseksi taiteilijaksi vuonna 1971.

Metalliveistosten aiheina ovat usein eläinhahmot. Lisäksi Haukkavaara hitsasi muun muassa kiveen istutettuja kukkasia. Metallinen vaivaisukko messuvieraana keräsi sotainvalideille huomattavia rahasummia. Haukkavaaran mielestä etenkin lapsilla on kyky ymmärtää olennainen, ja pojantyttärien piirrokset kelpasivatkin papalle veistoksen malleiksi. Vielä seitsemänkymppisenä Haukkavaara aloitti työt talonsa pohjakerroksen pajassa aamukahdeksalta ja hitsasi iltauutisiin asti. Haukkavaaran omakotitalo pihapiireineen oli nähtävyys sinänsä eikä katsojia käännytetty sieltä pois.

Haukkavaara keräsi mainetta ulkomaillakin. *Kypäräpäinen kilpikonna* meni Saksassa vielä 1974 yli ymmärryksen, näyttelyn järjestäjä raahasi sen kiireesti pois. Metallista hitsattu *Juopunut* ostettiin kuitenkin silloiseen Länsi-Saksaan, Duisburgin kaupungin kokoelmiin.

Suomessa Haukkavaaran töitä on yksityisomistuksessa ja monien kaupunkien kokoelmissa, esimerkiksi *Pöllö* Tampereella, *Varvara* ja *Lastaajat* Haminassa ja *Uneutettu vonkamies* Taivalkoskella Kalle Päätalon synnyinkodissa Kallioniemellä.

Haukkavaaralle myönnettiin ylimääräinen taiteilijaeläke 1982.

Kuvia julkisista teoksista
--------------------------

* Varvaran patsas, 1972, Hamina.*Varvaran patsas*, 1972, Hamina.
* Siimankatkoja, 1973 Tampere.*Siimankatkoja*, 1973 Tampere.
* Suolla, 1975, Turku.*Suolla*, 1975, Turku.
* Kissapuu, 1975, Tampere.*Kissapuu*, 1975, Tampere.
* Ahtaajapatsas, 1975, Hamina.*Ahtaajapatsas*, 1975, Hamina.
* Sammakko, 1976, Kerava.*Sammakko*, 1976, Kerava.
* Kaverukset, 1983, Lohja.*Kaverukset*, 1983, Lohja.
* Pieksät rakentaa, 1984, Pieksämäki.*Pieksät rakentaa*, 1984, Pieksämäki.
* Sotkalintu, 1985, Kangasniemi*Sotkalintu*, 1985, Kangasniemi
* Kaakana, 1987, Leppävirta.*Kaakana*, 1987, Leppävirta.
* Uusi kevät, 1987, Mikkeli.*Uusi kevät*, 1987, Mikkeli.
* Uneutettu vonkamies, 1989, Taivalkoski.*Uneutettu vonkamies, 1989, Taivalkoski.*

Lähteet
-------

1. ↑  Kuvanveistäjä Veikko Haukkavaara kuollut *MTV3.fi*.  5.8.2004. MTV3. Viitattu 26.6.2011.
2. ↑  Irja Hyvärinen: Veikko Haukkavaara *HS.fi, Muistot*. Sanoma company. Viitattu 26.6.2011. [vanhentunut linkki]
3. 1 2  Itkonen, Satu: *Sydän siveltimellä. Suomalaista naivismia*, s. 44–47. Taidepiste, 1998. ISBN 951-96451-3-6.
4. ↑  Veikko Haukkavaara: *Juopunut* (kuva teoksesta) *veikkohaukkavaara.info*.  1975. taiteilijan kotisivu. Viitattu 26.6.2011.
5. ↑  Veikko Haukkavaara: *Pöllö* (kuva teoksesta) *Tampere, julkiset taideteokset ja monumentit*.  2006. Tampereen kaupunki, Tampereen nykytaiteen museo. Viitattu 26.6.2011.
6. ↑  Veikko Haukkavaara: *Varvara* (kuva teoksesta) *Reimari*.  8.6.2011. H-Teksti Ky. Viitattu 26.6.2011. [vanhentunut linkki]
7. ↑  Veikko Haukkavaara: *Lastaajat* (kuva teoksesta) *Digikuvasto*.  1975. Digikuvasto Art Oy. Viitattu 26.6.2011.
8. ↑  Veikko Haukkavaara: *Uneutettu vonkamies* (kuva teoksesta) *Taivalkoski*.  1989.  Arkistoitu 30.10.2014. Viitattu 26.6.2011.

Aiheesta muualla
----------------

* Veikko Haukkavaara taiteilijamatrikkelissa
* Veikko Haukkavaara *Tampere, julkiset veistokset ja monumentit*.  2006. Tampereen kaupunki/Tampereen nykytaiteen museo. Viitattu 26.6.2011.
* Veikko Haukkavaara (taiteilijan kotisivu) *veikkohaukkavaara.info*. Viitattu 26.6.2011.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |
|  |
| Muut | 
* Europeana

 |

 |